|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 2731 Αθήνα, 08/12/2017

**Δ Ε Λ Τ Ι Ο Τ Υ Π Ο Υ**

**Απασχόληση εργαζομένων τη δεύτερη μέρα των Χριστουγέννων στο εκπτωτικό χωριό της McArthurglen**

Έπειτα από δεκάδες καταγγελίες εργαζομένων, περιήλθε σε γνώση του Εργατοϋπαλληλικού Κέντρου Αθήνας, η πρόθεση της εταιρείας McArthurglen Ελλάς Μονοπρόσωπη ΕΠΕ, να διατηρήσει ανοικτό το κέντρο των εκπτωτικών καταστημάτων («ΕΚΠΤΩΤΙΚΟ ΧΩΡΙΟ») που εκμεταλλεύεται στα Σπάτα Αττικής, κατά τη δεύτερη ημέρα των Χριστουγέννων (26/12/2017), κατοχυρωμένη στη συνείδηση όλων μας αργία, με συνέπεια οι εργαζόμενοι των καταστημάτων που εδρεύουν σε αυτό να αναγκαστούν να εργαστούν.

Οι σκληρά εργαζόμενοι μισθωτοί των εμπορικών επιχειρήσεων, δεν φτάνει που προσλαμβάνονται για τετράωρα και εργάζονται τελικώς δεκάωρα, δεν φτάνει που εργάζονται δύο συνεχόμενες Κυριακές πριν τα Χριστούγεννα, τώρα τους ζητείται από τους κυρίους ιδιοκτήτες της εν λόγω εταιρείας να εργαστούν και τη δεύτερη ημέρα των Χριστουγέννων.

Απαιτούμε από την εταιρεία McArthurglen να μην λειτουργήσει τις εμπορικές επιχειρήσεις που δραστηριοποιούνται στο ΕΚΠΤΩΤΙΚΟ ΧΩΡΙΟ κατά τη δεύτερη ημέρα των Χριστουγέννων και είναι αυτονόητο ότι δεν αποδεχόμαστε ούτε το άνοιγμα τις Κυριακές ούτε οποιαδήποτε παραβίαση των αργιών όλου του έτους.

**Το Δ.Σ.**